નવા પશ્ચિમ ઝોનના બગીચાઓના વોકિંગ ટ્રેક પર ઇંટોનું લાલ છારું પાથરવાના સામાન્ય કામ માટે પણ રૂ. ૨૫ લાખનો અધધ અંદાજ તૈયાર કરાયો છે. જોકે પ્રહ્લાદનગર જેવા પ્રતિષ્ઠિત બગીચાના વોકિંગ ટ્રેકમાં વર્ષે એકાદ વખત લાલ છારું પથરાય છે અને તે પણ વોકર્સના સ્પોર્ટ્સ શૂઝની દશા બગાડે તેવું હોય છે. જોકે રિક્રિએશનલ કમિટીના ચેરપર્સન બીજલ પટેલ તો તંત્રનો બચાવ કરતા કહે છે કે આ વખતે ઇંટોના લાલ છારાના ભાવ વધ્યા હશે એટલે અંદાજ વધુ પડતો લાગે છે!